C 152/72
SL
Uradni list Evropske unije
6.4.2022
III (Pripravljalni akti)
EVROPSKI EKONOMSKO-SOCIALNI ODBOR 565.
PLENARNO ZASEDANJE EESO (INTERACTIO), 8. 12.
2021–9. 12.
2021
Mnenje Evropskega ekonomsko-socialnega odbora – Sporočilo Komisije Evropskemu parlamentu, Svetu, Evropskemu ekonomsko-socialnemu svetu in Odboru regij – Smernice Evropske komisije za okrepitev kodeksa ravnanja glede dezinformacij (COM(2021) 262 final) (2022/C 152/11)
Poročevalec: Thierry LIBAERT
Zaprosilo
Evropska komisija, 1. 7.
2021
Pravna podlaga
člen 304 Pogodbe o delovanju Evropske unije
Pristojnost
strokovna skupina za enotni trg, proizvodnjo in potrošnjo
Datum sprejetja mnenja strokovne 18. 11.
2021 skupine Datum sprejetja mnenja na plenar­ 9. 12.
2021 nem zasedanju Plenarno zasedanje št.
565
Rezultat glasovanja (za/proti/vzdržani)
198/3/6
1.
Sklepi in priporočila 1.1 Evropski ekonomsko-socialni odbor (EESO) priznava kakovost smernic za okrepitev kodeksa ravnanja glede dezinformacij in odločenost Evropske komisije, da nenehno izboljšuje svoje ukrepe proti dezinformacijam.
1.2 EESO priporoča, naj si Evropska komisija stalno prizadeva, da boj proti dezinformacijam ne bo pretveza za omejevanje javnih svoboščin, zlasti svobode izražanja.
1.3 EESO priporoča, naj se ukrepom za boj proti dezinformacijam nameni prednost, pri čemer se je treba bolj kot na moderiranje vsebine osredotočiti na preprečevanje nastanka dezinformacij.
Zato spodbuja bolj proaktiven in ofenziven pristop, za kar je potrebnih več virov, zlasti znanje in spretnosti.
1.4 EESO pozdravlja, da je Komisija namenila veliko pozornosti boju proti monetizaciji dezinformacij.
Priporoča, naj Komisija poleg prostovoljnih zavez akterjev na področju spletnega oglaševanja razmisli tudi o naboru bolj zavezujočih gospodarskih, pravnih ali finančnih instrumentov.
1.5 EESO priporoča, naj se razprave z digitalnimi platformami neprekinjeno in odločno nadaljujejo, zlasti da se pojasnijo in razvijejo metodologije za obdelavo informacij.
To še posebej velja za Facebook, nenazadnje zato, ker ga uporablja 78 % prebivalstva EU, tj. več kot 300 milijonov Evropejcev.